Nↄↄr Pʋtεn’εr pian’uk

Nↄↄr pʋtεn’εr pian’auk anε pian’ad buudkanε yit nↄↄrin/ bunwε’εda ni na.Li anε bʋnkanε sin’ŋi ti yaanam saŋa paae zina ka sↄ’ kʋ nyaŋi nwε’εnyↄ’ↄg ye li anε on dinnε.

 Bʋnwε’εdanam 
lʋg, wiis, duundis, na’atan, na’akpak nε gumbε 

 Nↄↄr pʋtεn’εr pian'uk nwa’asim 
Ti mↄrε nↄↄr ma’a pian’adi  li.

Ti mↄr bʋnwε’εda  pian’ad.

Ti mↄr bʋnwε’εda nε bʋnkumma yʋ’ʋmid yʋ’ʋma

 Nↄↄr Pʋtεn’εr pian’uk  Buudi 
•Sↄlʋŋ – Maksa, Lↄmisa, Sↄlʋŋ wↄk nε Sↄlʋŋ giŋ

•Yʋ’ʋma – tʋʋma , di’ema, biyuol, zaba

•Si’ilima

•Ba’ad bʋgʋb nε Ku’om kpa’ar

•Kʋdʋmin labaya/labakʋda

 Sↄb pʋtεn’εr pian’auk nε nↄↄrin pʋtεn’εr pian’auk  kↄn’ↄb -kↄnↄb/ bakir 
•Sↄb pʋtεnεr pian’ad mↄr sʋ’ʋd amaa nↄↄrin pʋtεn’εr pian’uk pʋ mↄr sʋ’ʋda(li anε faar)

•Sↄb pʋtεn’εr pian’ad sↄbnε digi amaa nↄↄrin pʋtεn’εr pian’uk pʋ  sↄbi diga.

•Sↄb pʋtεn’εr pian’ad kʋdigid amaa nↄↄrin pʋtεn’εr pian’uk pʋ kʋdigida.

•Sↄb pʋtεn’εr pian’ad  tun’e an nid yinne din amaa  nↄↄrin pʋtεn’εr  pian’uk kʋ nyaŋi maal nid yinne.

•Sↄb pʋtεn’εr pian’ad onε tʋm la pʋ nyεta amaa nↄↄrin pʋtεn’εr pian’uk onε tʋm la nε banε kεlisid la nyεt taaba.